Oznámenie Komisie Európskemu parlamentu podľa článku 251 ods. 2 druhej zarážky Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa zriaďuje Európska nadácia pre odborné vzdelávanie (prepracované znenie) /* KOM/2008/0707 v konečnom znení - COD 2007/0163 */





[pic] | KOMISIA EURÓPSKYCH SPOLOČENSTIEV | Brusel, 19.11.2008 KOM(2008)707 v konečnom znení 2007/0163 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhej zarážky Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa zriaďuje Európska nadácia pre odborné vzdelávanie (prepracované znenie) 2007/0163 (COD) OZNÁMENIE KOMISIEEURÓPSKEMU PARLAMENTU podľa článku 251 ods. 2 druhej zarážky Zmluvy o ES týkajúce sa spoločnej pozície Rady k prijatiu návrhu nariadenia Európskeho parlamentu a Rady, ktorým sa zriaďuje Európska nadácia pre odborné vzdelávanie (prepracované znenie) 1. SÚVISLOSTI Deň doručenia návrhu Európskemu parlamentu a Rade: KOM/2007/443 v konečnom znení – 2007/0163(COD): 25. júl 2007 | Dátum vydania stanoviska Európskeho parlamentu, prvé čítanie: 22. máj 2008 | Dátum prijatia spoločnej pozície: 17. november 2008 | Európska nadácia pre odborné vzdelávanie (ETF) bola založená v roku 1990 na podporu vykonávania programu vonkajšej pomoci v oblasti odbornej prípravy, PHARE. V súčasnosti pôsobí tiež v krajinách, v ktorých predtým prebiehali programy TACIS, CARDS a MEDA. Nariadenie o ETF sa zmenilo a doplnilo trikrát (v roku 1994, 1998 a 2000) s cieľom rozšíriť geografický rozsah pôsobnosti a štvrtýkrát v roku 2003 s cieľom zosúladiť ho s finančným nariadením. Od roku 2003 došlo k dôležitému vývoju vo vyhliadkach politík Európskej únie v oblasti vzdelávania a odbornej prípravy, ako aj vo vonkajších vzťahoch, a boli prijaté nové nástroje na vykonávanie týchto politík. V tejto súvislosti je potrebná nová zmena a doplnenie nariadenia o zriadení ETF, aby sa zohľadnil nový vývoj, aktualizovala úloha a funkcia ETF a poskytol pevný základ pre jej budúcu prácu. | 2. CIEĽ NÁVRHU KOMISIE Návrh nariadenia má tieto ciele: - objasniť funkcie ETF - aktualizovať mandát ETF opätovným vymedzením geografického a tematického rozsahu pôsobnosti - modernizovať jej riadiace štruktúry s cieľom podporiť účinné rozhodovanie - poskytnúť pevný základ pre prácu ETF v budúcnosti. 3. PRIPOMIENKY K SPOLOČNEJ POZÍCII 3.1 Všeobecná pripomienka k spoločnej pozícii Znenie spoločnej pozície je v podstate a vo veľkej miere v súlade s návrhom Komisie, a preto ho možno plne podporiť. Je výsledkom intenzívnych medziinštitucionálnych rokovaní vychádzajúcich z návrhu Komisie na revíziu nariadenia 1360/90 zo 7. mája 1990. Komisia poslala svoj návrh Rade a Parlamentu 25. júla 2007. 3.2 Dohoda vo fáze spoločnej pozície Výbor Rady pre vzdelávanie a súčasne Výbor Európskeho parlamentu pre zamestnanosť podrobne preskúmali články návrhu. Dialóg Rady s Parlamentom bol konštruktívny a jeho výsledkom bol rad zmien a doplnení, ktoré objasňujú pôvodné znenie. V tejto súvislosti sa na neformálnych a technických zasadnutiach vymedzili možnosti dosiahnutia kompromisu v mnohých nevyriešených otázkach: tematická pôsobnosť, funkcie, právny základ, geografická pôsobnosť, vplyv na rozpočet, zloženie správnej rady a postup pri menovaní riaditeľa ETF. Dňa 30. apríla 2008 poveril COREPER predsedníctvo kompromisným balíkom, ktorý by mal umožniť dohodu po prvom čítaní. Nakoniec však Európsky parlament nedosiahol dohodu v prvom čítaní na svojom plenárnom zasadnutí 22. mája 2008 . Hlavné predmety rokovaní, v prípade ktorých sa dosiahla dohoda, boli tieto: Tematická pôsobnosť: Prepracované znenie ETF predpokladá širšie vnímanie odbornej prípravy vsúvislosti s celoživotným vzdelávaním ako kľúčový faktor rozvoja hospodárstiev a znalostných spoločností v súlade s lisabonskými cieľmi. ETF by navyše mohla vďaka prepracovanému nariadeniu zaujať vedúcu úlohu v reforme odborného vzdelávania a prípravy (VET) a s ním súvisiacich otázok trhu práce v partnerských krajinách, ako súčasť širšieho programu rozvoja ľudského kapitálu (HCD). Funkcie: Zavedenie nových nástrojov politiky vonkajších vzťahov, určených na pomoc partnerským krajinám pri uskutočňovaní reforiem v rozličných sektoroch, je dôležitým krokom k prístupu k vonkajšej pomoci založenom viac na politike, ako na programe. V tejto súvislosti potrebuje ETF mandát, ktorý by jej umožnil v plnej miere zohrávať svoju úlohu strediska expertízy, ktoré pomáha partnerským krajinám, ako aj Európskej Komisii pri rozvíjaní politík a vhodných reformných stratégií. Pokiaľ ide o partnerské krajiny, ETF im pomôže pri budovaní kapacít a pri vymedzení a vykonávaní reformných stratégií prispôsobených kontextu jednotlivých krajín. ETF navyše podporí vytváranie sietí a výmenu skúseností a osvedčených postupov medzi EÚ a partnerskými krajinami a medzi samotnými partnerskými krajinami. Právny základ: Keďže ETF je naďalej úzko prepojená s politikou EÚ v oblasti odborného vzdelávania a prípravy (VET), návrh Komisie nahrádza predtým používaný článok 235 Zmluvy o založení Európskeho spoločenstva článkom 150. Tento právny základ objasňuje prácu a funkcie ETF. Napriek tomu treba odborné vzdelávanie a prípravu pochopiť nie v tradičnom zmysle, ale v globálnom kontexte politiky celoživotného vzdelávania vrátane takých aspektov, ako sú otázky trhu práce, sociálneho začlenenia a občianskej účasti. V tomto zmysle poskytuje článok 150 dostatočný právny základ pre prácu ETF v rámci novej, širšej tematickej pôsobnosti. Geografický rozsah pôsobnosti: ETF si prostredníctvom nástroja predvstupovej pomoci (IPA) a nástroja európskeho susedstva a partnerstva (ENPI) udržuje svoje geografické zameranie na pristupujúce a susediace krajiny EÚ. Nové nariadenie však poskytuje ETF tiež možnosť pôsobiť v iných regiónoch, v súlade s prioritami vo vonkajších vzťahoch EÚ a na základe rozhodnutia ad hoc správnej rady ETF o návrhu Komisie. Vplyv na rozpočet: Týmto návrhom sa nezavádzajú žiadne nové činnosti ETF. Jeho cieľom je skôr poskytnúť aktualizované a jasnejšie vymedzenie existujúcich funkcií ETF s ohľadom na rozšírenie jej tematickej pôsobnosti a obnovenú geografickú pôsobnosť. Návrh nemá síce vplyv na rozpočet, nové zameranie na úlohy spojené s analýzou informácií a politík vyžaduje však intenzívne pracovné nasadenie a značné investície ETF do prípravy a kvalifikácie pracovníkov. Pokiaľ ide o posledné dve otázky, Komisia sa k nim stavia takto: Zloženie správnej rady: Komisia ľutuje, že Rada a Parlament neprijali jej pôvodnú pozíciu k tejto otázke (šesť zástupcov členských štátov a šesť zástupcov Komisie), môže však prijať kompromisné riešenie zakladajúce sa na jednom zástupcovi za každý členský štát, troch zástupcoch Komisie a troch odborníkoch z Európskeho parlamentu bez hlasovacieho práva, ako aj troch zástupcoch partnerských krajín vo funkcii pozorovateľov. Postup menovania riaditeľa ETF: Komisia môže prijať návrh, podľa ktorého príslušný výbor EP pozve, resp. príslušné výbory EP pozvú, na vypočutie iba kandidáta vybraného správnou radou. 4. ZÁVER Spoločnou pozíciou sa napĺňajú ciele pôvodného návrhu Komisie. Komisia preto podporuje uvedené znenie. Keďže obidvaja spoluzákonodarcovia dosiahli politickú dohodu o spoločnej pozícii, postup druhého čítania v Parlamente s cieľom prijať spoločnú pozíciu Rady by sa mal uzavrieť pomerne rýchlo.